sasicodes/solvari-1 huggingface dataset:
அவர்களோடு சமமானவன் இன்னும் சொல்லப் போனால் அவர்களைக் காட்டிலும் கீழான பிரிவினன் என்று சொல்லத் தகுந்தவன் நீ அவர்களை ஒடுக்குவதில் இருந்து விடுபட்டு ஒட்டுமொத்த ஒடுக்குமுறைக்கு எதிராகப் போராட முன்வருவதே உனது விடுதலைக்கான முதல் படி என்று வலியுறுத்த பெரியார் கைக்கொண்ட நுட்பங்களை இன்று வியக்க வரலாற்று சூழல் குறித்த புரிதலைக் கொண்டிருக்க வேண்டும்.
திராவிடம் குறித்த பெரியாரின் முன்வைப்பையும் இவ்வாறு அரசியல் சொல்லாடல் சூழலில் வைத்துப் புரிந்து கொள்ள முயற்சி செய்தால் அது தமிழ் தேசிய விடுதலைக்கு முரணான ஒன்றல்ல என்பது விளங்க வரும்.
அதே மாதிரி சாதிய ஒதுக்குதலில் வைசியர்களிடத்திலும் சத்திரியர்கள் பிராமணர்கள் நடந்து கொள்வதையும் அதே மாதிரி சத்திரியர்களிடத்திலும் பிராமணர்கள் நடந்து கொள்வதையும் பிராமணர்களுக்குள்ளேயும் ஒருவருக்கொருவர் தாழ்மையாக நடத்தப்படுவதையும் பார்க்கிறோம்.
கவனிக்க வேண்டிய புள்ளி புரிந்து கொள்ளப்பட வேண்டிய புள்ளி பெரியார் ஏன் மலையாளிகள் என்றோ கேரளம் என்றோ குறிப்பிடாமல் ஒரு மொழியைக் குறிக்கும் சொல்லை மலையாளம் என்ற சொல்லை இடம் என்பதாக பொருள்படுத்திக் கொள்கிறார்?
இதைத் தெளிவுபடுத்திக் கொள்ளும் முயற்சியில் நகர்ந்தால் பெரியாரின் திராவிடம் என்ற கருத்தாக்கமும் அரசியலும் தமிழ் தேசிய அரசியலுக்கு எதிரானதன்று என்ற தெளிவை நோக்கி நகரலாம் இறுதிப் பத்திக்கு முந்தைய பத்தியில் கடவுள் நம்பிக்கை கொண்டிருந்தோரின் கருத்தை அவர்களுக்கு எதிராகவே திருப்பி விட்டிருக்கிறார் இந்த இழிவு சூத்திரர்கள் என்பவரை இப்படிக் கட்டிக் கொண்டது என்பதைப் பார்ப்போமாகில் தங்களுக்குக் கீழ் ஒருவர் இருப்பதாக நினைத்துக் கொண்டு அவர்களைத் தாழ்மைப்படுத்திய பாவமானது இவர்களைத் தேவடியாள் மகன் என்று இன்னொருவருவ கூப்பிடும்படியாகக் கடவுள் வைத்துவிட்டார்.
இது இது எதைப் போலிருக்கிறதென்றால் அரசியல் வாழ்வில் இந்துக்களுக்கு இந்துக்கள் என்று சொல்லுவதற்கில்லாமல் நம்முடைய அரசாங்கத்தார் முகம்மதியரல்லாதார் என்று அழைப்பது போலவும் நாமும் இந்துக்களாகவும் இந்தியாவின் புராதனக்காரராகவும் இருக்கிற நம்மை அல்லாதார் என்கிற அணியைக் கூட்டி முகம்மதியரல்லாதார் என்று ஏன் அழைக்க வேண்டும் என்றி ஏம் அழைக்க வேண்டும் என்கிற கவலை கொஞ்சமுமில்லாமல் மேலே உள்ள இறுதிப் பத்தியின் இந்த வாக்கியத்தில் பெரியாருக்கு அப்போது இந்துக்கள் என்பதற்கான அடையாளம் முகம்மதியரல்லாதார் என்ற எதிர்மறை அடையாளமாக அரசாங்கத்தால் சூட்டப்பட்ட அடையாளமாக இருந்திருக்கிறது என்ற புரிதலைத் தொனிக்கிறது.
ஆனால் அடுத்த தசாப்தங்களில் இந்து என்ற வகையினத்தையே கேள்விக்கு உட்படுத்துவதை நோக்கி அவர் நகர்ந்ததற்கான தொடக்கப் புள்ளியாகவும் இது இருந்திருக்கலாம்.
திராவிட இயக்க வரலாற்றில் மதிப்பிற்குரிய குத்தூசி குருசாமி அவர்களுக்கு அடுத்து ஒரு மிக முக்கியமான அறிவாளியாகவும் பன்முகப்பட்ட ஆளுமையாகவும் பரிணமித்தவர் அண்ணா.
மேலும் இக்கட்டுரையை எழுதுகையில் மேற்கத்திய முதலாளிய அரசியல் தத்துவச் சட்டகத்தில் இருந்து திராவிட இயக்கம் நிகழ்த்துகிற விலகல்களின் மீது கவனத்தைக் குவிக்க விரும்பியதால் பெரியாரின் கருத்துக்களின் அது திராவிட நாடு அல்லது தமிழ் நாடு விடுதலை தேசம் கடவுள் மறுப்பு என்று எதுவாக இருப்பினும் அடிநாதமாக எப்போதும் இருந்த சாதி ஒழிப்பின் மீது கவனத்தைக் குவிக்க இயலாமல் போனது.
இங்கு நடைபெறும் விவாதங்களில் வலைப் பதிவுகள் உருவாக்கியிருக்கும் புதிய வெளியை சமூக வெளியின் மற்றொரு நீட்டிப்பாகப் பார்க்கும் பார்வையே தொக்கி இருக்கின்றன.
சமூகப் பொது வெளியைப் போன்றே வலைப் பதிவுகள் உருவாக்கியிருக்கும் வெளியையும் பார்ப்பதால் சமூகப் பொது வெளியில் நடந்து கொண்டிருக்கும் கருத்துப் போர்களை இங்கும் அப்படியே நடத்திக் கொண்டிருக்கிறார்கள்.
இதன் விளைவாக சமூகப் பொது வெளியில் சாத்தியமானதைவிட இங்கு ஜனநாயகப் பூர்வமான கருத்துப் பரவல் மிக விரிந்த அளவிற்கு சாத்தியமாகிறது.
இதன் விளைவாக கருத்துப் போர்களில் உள்ளார்ந்திருக்கும் எதிர் அரசியல் என்பதைத் தாண்டி மாற்று அரசியல் மாற்று சிந்தனை மாற்றுக் கலாச்சாரம் மாற்று வாழ்வு முறைகள் இன்னும் இவை போன்ற ஆரோக்கியமான படைப்பாக்கப்பூர்வமான இதை வெறுமனே கலைகள் சார்ந்து சொல்லவில்லை செயல்பாடுகள் சிந்தனைகள் கருத்துப் பகிர்வுகளுக்கான மிகப்பரந்த வெளி ஒன்று நம் முன் திறந்திருக்கிறது.
தென் மாவட்டங்களில் தற்போதைய சுற்று கலவரங்களை ஒட்டி போக்குவரத்துக் கழகங்களுக்கும் மாவட்டங்களுக்கும் சாதித் தலைவர்களின் பெயர்களை நீக்கம் செய்ய வேண்டும் என்கிற பொதுக்கருத்து உருவாக்கப்பட்டு இருக்கிறது.
உயர் சாதிப் பிரிவினரிடம் பார்ப்பனர் பிள்ளை முதலியார் எளிதில் விற்பனையாகக்கூடிய இந்தக் கருத்தை பத்திரிகைகளும் முதல்வரும் வலுவாகவே சொல்லி வருகின்றனர்.
திராவிட இயக்கத்தின் அரசியலில் அதன் ஆரம்பக் காலந்தொட்டு ஊறி வந்தவரான தற்போதைய முதல்வரின் கருத்து தெளிவாகவே சாதியை அரசியலிலிருந்து விலக்கி வைக்கும் ஒரு கருத்து என்பதை விளக்கத் தேவையில்லை.
ஆனால் இதே முதல்வர் தமது முந்தைய பதவிக் காலங்களின்போது சிறுபான்மையினத்தைச் சேர்ந்தவர் பெயரில் மாவட்டம் அமைத்ததையும் ரம்ஜான் நோன்புக்கு கஞ்சி குடித்ததையும் சில சாதியைச் சேர்ந்தவர்களை கவனமாக அமைச்சர்களாக்கியதும் தேர்தல்களில் சாதி வாக்குகள் சேகரித்ததையும் எப்படி விளங்கிக் கொள்வது?
அந்தந்த பிரிவினரை திருப்தி செய்ய வாக்குகள் சிதறாமல் தக்கவைத்துக்கொள்ள செய்த முயற்சிகள் என்ற விளக்கத்தில் திருப்திப்பட்டுக் கொள்வதா?
ஆனால் வெறுமனே சந்தர்ப்பவாதம் என்று சொல்லி விஷயத்தை மூட்டை கட்டிவிடுவதாக இல்லாமல் அவருடைய கருத்துக்களுக்கும் செய்கைகளுக்கும் பின்புலமாக திராவிட இயக்கத்தின் அரசியலில் இருந்த கருத்துக்களை விளங்கிக் கொள்ள முயற்சிப்பதே உருப்படியானதாக இருக்கும்.
என்கிற கருத்தாக்கங்கள் ஐரோப்பிய நிலைமைகளில் குறிப்பான வரலாற்று அனுபவங்களிலிருந்து கட்டமைக்கப்பட்ட நவீன அரசியல் சொல்லாடல்களின்வழி நமக்கு வந்தவை.
ஆனால் அன்றாட சொல்லாடல் களத்தில் நாம் கையாள்கிற கருத்தாக்கம் ஒவ்வொன்றும் ஐரோப்பிய நவீன அரசியல் சொல்லாடல்களிலிருந்து பெற்றவையே.
ஐரோப்பிய நவீன அரசியல் சொல்லாடல்களின் கருத்தாக்கங்களை அப்படியே இங்கு பிரயோகிப்பது அபத்தங்களுக்கும் நுட்பமான அதிகாரத்துக்கும் இட்டுச் செல்கின்றன.
நமக்குச் சாத்தியமானதெல்லாம் நவீன அரசியல் சொல்லாடல்களுக்குப் புதிய அர்த்தங்களை நமது குறிப்பான நிலைமைகளிலிருந்து சேர்ப்பது மட்டுமே.
என்றாலும் அநேக நேரங்களில் நவீன அரசியல் கருத்தாக்கங்களை பயன்படுத்த முடியாமல் போவதோடு புதிய அர்த்தங்களை சேர்ப்பதோகூட சாத்தியமில்லாமல் போய்விடுகிறது.
திராவிட இயக்கம் நவீன அரசியல் வடிவங்கள் பலவற்றை எடுத்துக் கொண்டாலும் கட்சி அமைப்பு கொள்கை திட்டம் வரையறுத்துக் கொண்டு செயல்படுவது பிரச்சார முறைகள் அதை ஒரு நவீன வகைப்பட்ட அரசியல் இயக்கமாக கறாராக வரையறுத்துவிட முடியாது.
அதனுடைய இந்துமத எதிர்ப்பு அரசியல் சொல்லாடலையும் அதன் விளைவுகளையும் சாதி மத நீக்கச் சொல்லாடலாக நிகழ்வுப்போக்காக விளக்கிவிட முடியாது.
அதனால் ஐரோப்பிய கருத்தாக்கங்களில் இருந்து திராவிட இயக்கச் சொல்லாடல் விலகிச் செல்கிற இடங்களை சுட்டிக் காட்டுவது மட்டுமே இப்போதைக்கு சாத்தியம்.
இந்த முதலாளிய அரசியல் தத்துவம் தனது காலத்திய அரசியல் சிக்கல்களுக்கு தீர்வுகள் சொல்லும் பொருட்டு கட்டமைத்த முதலாளிய அரசியல் கோட்பாடுகள் இன்று முற்றிலும் மாறுபட்ட வரலாற்று அரசியல் சமூகச் சூழல்களுக்கும் பொருந்தக் கூடியவையாக அனைத்தும் தழுவிய கோட்பாடுகளாக தம்மை முன்னிறுத்திக் கொண்டிருக்கின்றன.
இவற்றை நமது சூழலுக்கு அப்படியே பொருத்த முடியாது என்று விளக்குவது இன்னொரு வகையில் அவை தம்மை அனைத்தும் தழுவிய ஒன்றாக முன்னிறுத்திக் கொள்வதை மறுப்பதும் அவற்றின் குறிப்பான தன்மையை வலியுறுத்துவதுமாக இருக்கும்.
ஒன்றுக்கொன்று முற்றிலும் மாறுபட்ட பண்பாடுகளையும் உலகப் பார்வைகளையும் கொண்டிருந்த இந்த மத இன சமூகக் குழுக்களிடையே இணக்கத்தை ஏற்படுத்துவது என்பது இயலாத காரியமாக இருந்தது.
எதிரெதிரான அல்லது மாறுபட்ட நோக்குகளுடைய இந்தக் குழுக்கள் சந்தித்துக் கொள்வதற்கான ஒரு பொதுவான சமூக அரசியல் வெளி என்பதே இல்லாமலிருந்ததால் ஒரு தரப்பினர் மற்ற தரப்பினரைப் புரிந்து கொள்வதற்கு சாத்தியமில்லாமல் இணக்கம் காண்பதற்கே வழியில்லாமல் இருந்தது.
இப்படியானதொரு நெருக்கடியான சூழலில் சமூக அமைதியை உருவாக்குவதை தமது பொறுப்பாகக் கருதிக்கொண்ட அறிஞர்கள் தத்துவவியலாளர்கள் இந்தக் குழுக்களிலிருந்து விலகிய பல்வேறு தரப்பினரும் சுமுகமாக சந்தித்துக் கொள்ளக்கூடிய ஒரு சமூக வெளியை உருவாக்குவதில் முனைந்தனர்.
நிலவும் பல்வேறு குறுகிய குறிப்பான நோக்குகளிலிருந்து சாய்வுகளிலிருந்து விலகிய ஒரு புறவயப்பட்ட பார்வையிலிருந்து சமூகத்தையும் அரசியலையும் அணுகுவதாக சுயவிளக்கம் செய்துகொண்ட இவர்கள் பல்வேறு குழுப்பண்பாடுகள் சுமத்திய குழு அடையாளங்கள் விலக்கப்பட்ட அனைத்துத் தரப்பினரையும் சுதந்திரமான சரிசமமான தனிநபர்களாக கருதக்கூடிய சமூக வெளியைக் கட்டமைத்தனர்.
சுதந்திரமான சமத்துவமான அருவமான குறிப்பான பண்பாடுகள் நீக்கம் செய்யப்பட்டதால் தனிநபர்களாக குடிமக்களாக இதன் உறுப்பினர்கள் வரையறை செய்யப்பட்டனர்.
குறிப்பான குழு அடையாளங்களை தனி வாழ்க்கைக்கு ஒதுக்கிவிடுவது பொது இடங்களில் தன்னையும் மற்றவர்களையும் சுதந்திரமான சரிசமமான தனிநபர்களாக குடிமக்களாக கருதுவது நடந்துகொள்வது அரசனின் இடத்தில் அரசியல் சட்டத்தையும் பொதுச் சட்டத்தையும் வைத்து மதிப்பது ஏற்றுக்கொள்வது பொதுநீதி பற்றிய கேள்வியில் தனது குழுப் பண்பாட்டிற்கே உரிய நல்லது பற்றிய பார்வையை ஒதுக்கி வைத்துவிட்டு நல்லதின் இடத்தில் சரியானதை வைப்பது இன்னும் அந்தந்த குறிப்பான தேசிய நிலைமைகளையொட்டி இந்த வெளியின் பண்பாடு குடிமைப் பண்பாடாக விளக்கப்பட்டது.
ஆனால் கட்டமைக்கப்பட்ட இந்த குடிமைப் பண்பாட்டை நியாயப்படுத்தும் பொருட்டு அவர்கள் அளித்த விளக்கங்கள் இன்னும் புதிய தீவிரமான நெருக்கடிகளையே உருவாக்கின.
இந்தக் குழுக்கள் தமக்கே உரிய வகையில் நல்லது உயர்வானது என்று அடையப்படவேண்டிய இலக்குகளை வரையறுத்து வாழ்வின் அர்த்தத்தை இம்மை மறுமை பற்றிய கேள்விகளுக்கு திருப்திகரமான பதிலை ஒரு முழுமையான உலகப் பார்வையை அளிக்கின்றன.
முதலாளிய அரசியல் தத்துவம் இப்படி ஒரு குழுப்பண்பாட்டின் செல்வாக்கில் வளர்ந்தவர்களை அந்தக் குழு அடையாளத்தை தனி வாழ்க்கைக்கு ஒதுக்கி வைத்துவிட்டு அல்லது உதிர்த்துவிட்டு எந்த அடையாளங்களுமற்ற ஒரு அருவமான தனிமனிதனாக தன்னைக் கற்பித்துக் கொண்டு ஒரு பொதுவான அருவமான குடிமை வெளி என்கிற பொது அரங்குக்கு வரக் கோருகிறது.
ஆனால் வாழ்க்கைக்கான அர்த்தத்தை ஒரு முழுமையான உலகப் பார்வையைத் தருகிற குழு அடையாளத்தை ஒதுக்கிவைத்துவிட்டு அல்லது உதிர்த்துவிட்டு தாமாக முன்வந்து இந்த அருவமான குடிமை அடையாளத்தை ஏற்றுக் கொள்ள வேண்டுமானால் குழு உறுப்பினர்களுக்கு இந்த அடையாளம் உண்மையிலேயே நிறைவு தருவதாக நியாயமான மாற்றீடாக இருக்க வேண்டும்.
லாக்கியர்கள் மனிதர்கள் மதம் இனம் பிற குறுகிய அடையாளங்களுக்கு ஆட்படுவதற்கு முன்னால் இயற்கை நிலையில் இருந்தனர் அப்போது சுதந்திரமானவர்களாகவும் சமமானவர்களாகவும் தமது விருப்பத்தின்பாற்பட்டு தாமே கூடி வாழ்ந்தனர் தம்மை நிர்வகித்துக் கொள்ளும் பொருட்டு தமது சுதந்திரமான விருப்பத்தின்பேரில் அரசு என்கிற நிறுவனத்தை உருவாக்கிக் கொண்டனர் உலகம் முழுவதும் எல்லா மனித இனங்களுமே ஆரம்பத்தில் இப்படியே வாழ்ந்தனர் அத்தகைய இயற்கையான நிலை தாம் இப்போது வலியுறுத்துகிற குடிமை சமுதாயம் குடிமைப் பண்பாடு போன்றது என்று விளக்கினர்.
கான்டியர்கள் மனிதன் என்பவன் சாராம்சத்தில் பகுத்தறிவால் விளக்கம் பெறுபவன் பகுத்தறிவினாலேயே அவனுடைய அக ஆளுமையை முழுமையாக வெளிக் கொண்டுவர முடியும் பகுத்தறிவை முழுமையாக பிரயோகிப்பவனே தனது விருப்புறுதியை முழுமையாக வெளிப்படுத்துகிறான் விருப்புறுதியை முழுமையாக வெளிப்படுத்துகிற பகுத்தறிவு மனிதனே சுதந்திரமானவன் அத்தகைய மனிதர்களே தமக்குள் சரிசமமானவர்களாக இருக்கமுடியும் என்று விளக்கினர்.
அதோடு அடிப்படையில் எல்லா மனிதர்களுமே இடையில் மத இன பிற குறுகிய எண்ணங்களால் மழுங்கடிக்கப்படாமல் இருந்தார்களேயானால் பகுத்தறிவின்பாற்பட்டு வாழமுடியும் என்றும் கருதினர்.
தாம் வலியுறுத்துகிற குடிமைப் பண்பாடும் குடிமைச் சமுதாயமும் இத்தகைய பகுத்தறிவு மனிதர்களைக் கொண்டதாக அல்லது அத்தகையோரை உருவாக்குவதாக இருக்கும் என்றும் கூறினர்.
குடிமைப் பண்பாடு மனிதனின் இயற்கை நிலை எனவும் அவனுடைய ஆதாரமான நிலை எனவும் வரலாற்றையும் சமுதாயங்களையும் கடந்த பொதுவான உண்மை எனவும் புரிந்து கொள்ளும் பல்வேறு குழுப் பண்பட்டினர் அத்தகைய இயற்கையான ஆதாரமான அனைத்தும் தழுவிய நிலைக்கு தம்மை உயர்த்திக் கொள்ளத் தூண்டப்படுவர் என்கிற அடிப்படையில் முதலாளிய அரசியல் தத்துவத்தின் இந்த இரு பிரிவுகளும் தம்மை நியாயப்படுத்திக் கொண்டன.
ஆனால் குடிமைப் பண்பாட்டை குழுப் பண்பாடுகள் எதுவும் தோன்றுவதற்கு முந்தைய இயற்கை நிலையாக அல்லது மனிதனின் சாராம்சமாக விளக்கியது இந்த உறவை தலைகீழாக்கியது.
ஒரு குறிப்பான பண்பாடு சமூகமுறை என்பதற்கு மேலாக மாறுபட்ட சமூக வரலாற்றுப் பின்னணிகளைக் கொண்ட பல்வேறு சமூகங்களையும் மதிப்பீடு செய்வதற்கான ஒரு பொதுச் சட்டகமாக கோட்பாடாக இறுக்கப்பட்டு நம்மீதும் திணிக்கப்பட்டிருக்கிறது.
குடிமைப் பண்பாடு அடையப்படவேண்டிய இலக்காக எடுத்துக் கொள்ளப்பட்டு விடும்போது குழுப் பண்பாட்டில் இருப்பவர்கள் கடுமையான அடையாள நெருக்கடிக்குத் தள்ளப்படுகின்றனர்.
ஒரே நேரத்தில் தனி வாழ்க்கையில் குழுப் பண்பாட்டையும் பொது வாழ்க்கையில் குடிமைப் பண்பாட்டையும் பின்பற்ற வேண்டிய நிலைமை இருவேறு மொழிகளை ஒரே நேரத்தில் பேசக் கூடியவர்களாக தம்மைத் தகவமைத்துக்கொள்ள வேண்டிய நிர்ப்பந்தத்தை உருவாக்குகிறது.
இதைவிடத் தீவிரமானதாக குழுப் பண்பாட்டிற்கும் குடிமைப் பண்பாட்டிற்கும் இடையிலான உறவுநிலை தலைகீழாக்கப்பட்டு மனிதனின் சராம்சமான நிலையாக குடிமைப் பண்பாடு வைக்கப்படும்போது இவர்கள் தமது குழுப் பண்பாட்டையே உதிர்க்கப்பட வேண்டிய ஒன்றாக தம்மையே அழித்துக் கொண்டு வேறொன்றாக மாற்றிக் கொள்ள வேண்டிய குழுப் பண்பாடு அவர்களுடைய முதல் நானை உருவாக்குகிறது என்பதை ஞாபகப்படுத்திக் கொண்டால் கடுமையான நெருக்கடிக்குத் தள்ளப்படுகின்றனர்.
இதிலிருக்கும் வன்முறையும் இதன் விளைவாக ஐரோப்பிய சமூகங்கள் அனுபவித்த கொந்தளிப்புகளும் ஒடுக்குமுறைகளும் இன்று நாம் பரவலாக அறிந்தவை.
இதல்லாமல் கொள்கையளவில் குடிமைப் பண்பாடு ஒரு பொதுவான பண்பாடாக அறிவிக்கப்பட்டாலும் நடைமுறையில் அந்தந்த சமூகங்களில் ஆதிக்கத்தில் இருந்த குழுவின் பண்பாட்டு விழுமியங்கள் ஏற்றிவைத்தே கட்டப்பட்டன.
இதனால் பிற சிறுபான்மை ஒடுக்கப்பட்ட குழுக்கள் குடிமைப் பண்பாட்டை ஏற்றுக் கொள்ள வேண்டும் என்பதே ஆதிக்கக் குழுவின் பண்பாட்டைத் திணிப்பதாக நுட்பமான ஒடுக்குமுறையாக அமைந்துவிட்டதற்கு நிறைய உதாரணங்களைச் சொல்ல முடியும்.
எந்தக் கேள்விகளுமின்றி இந்த ஐரோப்பிய முதலாளியச் சட்டகத்தை மூளைக்குள் இறக்கிக் கொண்டுவிட்ட இவர்கள் திராவிட இயக்கத்தைப் புரிந்து கொள்ளவுமில்லை கற்றுக் கொள்ளவும் இல்லை.
தமிழ்த் தேசியர்கள் கற்பிதம் செய்கிற தமிழ்த் தேசம் எல்லா சமூகப் பிரிவினரையும் தமிழர்களாக சரிசமமானவர்களாக தனிநபர்களாக கட்டமைக்கிறது.
சாதியப் பிரச்சினையில் பல்வேறு சாதிகளைச் சேர்ந்தவர்களும் தம்மைத் தமிழர்களாகவே கருதவேண்டும் என்று இவர்கள் கோரும்போது இந்தச் சட்டகம் மெல்லத் தெரிய வருகிறது.
பொதுவுடைமையர்கள் எந்த தேசத்திற்குள்ளிருந்தாலும் வர்க்கம் என்கிற குழுமத்தைக் கட்டமைக்கும்போது ஒடுக்கப்படுகிற சாதிகளில் உள்ள உழைக்கும் மக்களும் ஒடுக்கும் சாதிகளில் உள்ள உழைக்கும் மக்களும் ஒன்று சேர்ந்து தங்களை ஒடுக்கப்படும் வர்க்கமாக அடையாளப்படுத்திக் கொண்டு வர்க்கமாக அணிதிரளவேண்டும் என்று வலியுறுத்துகிறார்கள்.
இந்த விளக்கத்தில் சாதிக் குழுக்களை தனிநபர்களாகப் பிரித்து பிளவுபடுத்தி தனிநபர்களின் சேர்க்கையான புதிய வர்க்கம் உருவாக வேண்டும் என்கிற அர்த்தம் வந்துவிடுகிறது.
பொதுவுடைமையர்கள் போல ஒரு கறாரன விஞ்ஞான கம்யூனிசம் சட்டகத்தை திராவிட இயக்கம் வைத்திருக்கவில்லையெனினும் சமூகத்தை தனிநபர்களின் இணைவாகக் கற்பிக்கிற பாவிக்கிற ஐரோப்பிய முதலாளிய அரசியல் தத்துவச் சட்டகத்திலிருந்து விலகி இருப்பது இவர்களுக்கிடையிலான எல்லா வித்தியாசங்களையும் சொல்கிறது.
இங்கு மிகவும் அவசியமானது இல்லையென்றாலும் அண்ணாவின் சுவையான மொழியில் இதைப் பற்றி பார்த்துவிடுவது பெரிய தவறாகிவிடாது திராவிட நாடு திராவிடருக்கே என்பது பெரியாரின் சிந்தனையில் பதிந்த சித்திரம் அது பிரச்சாரம் எனும் ஓவியக்காரனால் தீட்டப்பட்டு நாட்டு மக்களின் பார்வைக்கு வைக்கப்பட்டிருக்கிறது.
திறமையுள்ள ஓவியக்காரன் தீட்டினால் எப்படி இருக்கும் என்பது பற்றிச் சிந்தியுங்கள் அதற்குச் சட்டங்கள் அமைத்துக் கண்ணாடியிட்டு மனமாளிகையிலே அதனை மாட்டிவைத்தாலன்றோ மதிப்பு அதிகரிக்கும் என்று கூறுகின்றனர் சிலர்.
தீட்டிய ஓவியத்திற்குச் சட்டமிடட்டும் கண்ணாடி அமைக்கட்டும் அக்காரியமும் ஓவியக்காரன் ஏன் செய்யவில்லை என்று குறை கூறாதீர்கள் அவன் அறியான் அந்த வேலையை.
சட்டம் அமைத்துக் காட்டுங்கள் விருப்பமான பொருத்தமான வேலைப்பாடுமிகுந்த கண்கவரும் வனப்பாடுடைய சட்டங்களை அந்தச் சித்திரக்காரனுக்கு அமைத்துக் காட்டுங்கள்.
மொழிவழி மாநிலங்கள் பிரிக்கப்பட்டதைத் தொடர்ந்து எழுந்த எல்லை மீட்புப் போராட்டங்களில் குறிப்பாக தலைநகர் மீட்புப் போராட்டத்தில் திராவிடர் கழகம் தமிழக விடுதலைக்கு துரோகம் செய்துவிட்டது ஆந்திரர்களின் கேரளர்களின் ஆதிக்கத்திற்கு துணைபோகிறது என்ற குற்றச்சாட்டை காங்கிரஸ்காரர்கள் கடுமையாக வைத்தபோது அவர்களுக்கு திராவிடர் கழகத்தின் நிலையை விளக்கி அண்ணா எழுதுகிறார் நமது இலட்சியம் மொழியால் மட்டுமல்ல இனத்தால் அதாவது தனியான வாழ்க்கை முறையினால் சித்தரிக்கப்படும் நாடு ஆகும்.
திராவிட நாடு தனியாக வேண்டும் தனி அரசாக வேண்டும் என்று நாம் கூறுகிறோம் இந்தப் பிரச்சினை முதலில் நாம் தமிழ்நாடு தமிழருக்கே அழுத்தம் அண்ணாவுடையது என்றுதான் துவங்கினோம்.
தமிழர் என்பதை விளக்கி தமிழரசு என்பதை விளக்கிக் கொண்டிருக்கையில் இடையே எழுப்பிய சந்தேகங்கள் கேள்விகள் ஆகியவற்றை கவனித்து அதற்கேற்றவாறு திட்டத்தைத் திருத்தி அமைத்து திராவிடநாடு திராவிடர்க்கே என்று கூறலானோம்.
தமிழர் தமிழ்நாடு தமிழ்நாடு தமிழர்க்கே என்று நாம் கூறிவந்தபோது தமிழர் என்றால் தனி இனம் ஆரியத்தின் கலப்புக்கு முன்பு உயர்ந்த பண்புகளுடன் வாழ்ந்த இனம் என்பதை வலியுறுத்தி வந்தோம்.
அவர்கள் இசையாவிட்டால் தமிழகம் என்ற அளவோடு இருக்கும் ஆனால் அதுதான் முக்கியம் அளவு குறைந்து இருப்பினும் மூலநோக்கம் முறியாது தனி அரசுரிமை இருக்கும்.
தமிழ்நாடு என்று இதுகாறும் பேசியும் எழுதியும் வருவதெல்லாம் தமிழ்நாடு என்பதற்கு திராவிடநாடு என்ற பொருளோடுயில்லாமல் தமிழ்மொழிப் பிரினையைக் கொண்ட கருத்தில் அல்ல அழுத்தம் எனது என்பதை தெரிவித்துக் கொள்கிறேன்.
தமிழ் தெலுங்கு கன்னடம் மலையாளம் முதலிய மொழிகளைத்தாய் மொழியாகப் பேசிவந்த மக்களையே மிகுதியாகக் கொண்ட நாடுகள் இது திராவிடம் என்று சொல்லப்படுவது யாவரும் அறிந்ததேயாகும்.
அந்தத் திராவிடம் என்பது பெரிதும் சென்னை மாகாணமாகவே இருக்கிறதுடன் மற்றும் சிறிது சென்னை மாகாணத்தைத் தொட்ட சுற்றுப்புற நாடாகவும் இருக்கிறது.
இந்த விஸ்தீரணத்திற்குட்பட்ட முஸ்லிம்களும் கிறிஸ்தவர்களும் தாழ்த்தப்பட்ட மக்களும் தங்களை ஆரியர் என்று சொல்லிக்கொள்ளும் பார்ப்பனர் அல்லாத மற்ற இந்துக்கள் என்று சொல்லிக் கொள்ளும் எல்லாரும் திராவிடர்கள் என்ற தலைப்பின் கீழ்தான் வருவார்கள்.
இன்று நாட்டில் ஒற்றுமைகெட்டு நலம்குன்றி இழிநிலையில் இருப்பதற்கு காரணம் இந்நாட்டு மக்களுக்குத் தாங்கள் ஒரே சோதரர் என்ற உணர்ச்சியில்லாததேயாகும்.
இதற்கு முக்கியக்காரணம் தமிழர்கள் அல்லது திராவிடர்கள் பிறவியில் உயர்வு தாழ்வு கொள்கை இல்லாதவர்களாயிருப்பதும் திராவிடத்தில் புகுந்து குடியேறி ஆதிக்கம் கொண்ட ஆரியர் பிறவியில் உயர்வு தாழ்வு என்பதையே அடிப்படைக்கொள்கையாகக்கொண்ட சமய சமூகத்தவராயிருப்பதும் ஆகும்.
திராவிடர் என்ற பெயரையும் திராவிடநாடு தனி சுதந்திரநாடாக வேண்டுமென்பதையும் நாம் குறிச்சொல்லாகவும் இலட்சியத்திட்டச் சொல்லாகவும் கொண்டாகவேண்டும்.
ஆரியர் திராவிடர் என்ற இனங்கள் எப்போதோ இரத்தக் கலப்புக்கு உள்ளாகிவிட்டன இனியும் இந்த முரணை வைத்துப் பேசுவது பொருந்தாது என்கிற பொருள்பட பேசியிருக்கிறார்.
அந்த உரையில் மேற்கு நாடுகளின் ஜனநாயக முறை பெரும்பான்மையினரின் ஆட்சி என்கிற கருத்து நமக்குப் பொருந்திவராது நமது சூழலுக்கு ஏற்றதான ஒரு ஏற்பாட்டை நாம் செய்துகொள்ள வேண்டும் என்று முதலில் பேசியிருக்கிறார்.
அவருக்கு மறுப்பு சொல்வதாக எழுதப்பட்ட ஒரு கட்டுரையில் அண்ணா அவருடைய முதல் கருத்தைப் பாராட்டிவிட்டு இரண்டாவதை மறுக்கிறார்.
பிறகு தமது கருத்துக்களைப் பின்வருமாறு தொகுத்து எழுதுகிறார் குடிஅரசுக் கோட்பாட்டுக்குப் புதுப்பொருளும் அந்த அமைப்பு முறைக்குப் புதுத் திருத்தமும் தருவது எவ்வளவு சரியோ அந்த அளவுக்கும் அதற்குச் சற்று மேலேயுங்கூட இனம் என்பதற்கு முன்னாள் ஏடுகள் தீட்டிடும் இலக்கணத்தை இந்நாள் நிலைக்கு ஏற்பவும் இந்நாட்டுத் தன்மைக்கு தக்கபடியும் மாற்ற புதுப்பிக்க சர்.
இனப்பிரச்சினையின் உயிர்நாடி இதுபோது கூட்டு உணர்ச்சி என்று கூறலாம் முன்னாளிலே வாழ்ந்தோம் இந்நாள் இடர்ப்பட்டோம் நாமார்க்கும் குடியல்லோம் என்ற எழுச்சி ஏற்பட்டுவிடுமானால் அந்த எழுச்சியிலே இசைந்துவிடும் மக்கட்தொகுதி ஒரு இனமாகிறது இரத்தக் கலப்பு ஓராட்சியின் கீழ் இருந்த வரலாறு இவைகள் இந்த எழுச்சியின் முன்பு தலைகாட்ட முடியாது.
நான் நம்மை திராவிடர் என்பதும் இது சரித்திர கால தன்மை என்பதும் உங்களை அந்தக் காலத்திற்கு அழைத்துச் செல்ல விரும்புவதாகவும் கருதாதீர் அல்லது திராவிடர் ஆரியர் என்று உடல் கூறு சாஸ்திரப்படி பரீட்சித்து அறிந்து பிரிந்துப் பேசுவதாகக் கருதாதீர் அல்லது திராவிடருக்கு என்று சில தன்மைகளை எடுத்துச் சொல்லி அதைச் சரித்திர ஆதாரப்படி மெய்ப்பித்துச் சொல்வதாகக் கருதாதீர்.
இவை எப்படி இருந்தாலும் இவை பிரிக்க முடியாததாய் இருந்தாலும் சரி நம்மை இன்றைய இழிவிலிருந்து தாழ்மையிலிருந்து முன்னேற முடியாமல் செய்யும் முட்டுக் கட்டையிலிருந்து மீண்டும் தாண்டிச் செல்ல நமக்கு ஒரு குறிச்சொல் வேண்டும்.
இந்துக்கள் என்பவர்கள் ஆதிக்கத்தில் இருந்து மீளுவதற்கு ஒரு அறிகுறி மொழி அவ்வளவில் தான் அதைக் கருத வேண்டும் ஆரியன் திராவிடன் என்பது கலந்து போய்விட்டது பிரிக்க முடியாதது ரத்தப் பரீட்சையாலும் வேறுபடுத்த முடியாதது என்று சிலர் வாதாடலாம்.
பிராமணாள் ஓட்டல் பிராமணர்களுக்கு மாத்திரம் பிராமணன் சூத்திரன் பறையன் சக்கிலி பிராமணர் அல்லாதவன் ஆகிய பிரிவுகள் எங்காவது கலந்து விட்டதா?
பிராமணர்கள் என்பவர்கள் உயர்வும் பாடுபடாமல் அனுபவிக்கும் போக போக்கியமும் சூத்திரர்கள் பறையர்கள் சக்கிலிகள் திராவிடர்கள் என்பவர்கள் இழிவும் கஷ்ட உழைப்பும் ஏழ்மையும் தரித்திர வாழ்வும் எங்காவது சராசரி கலந்து விட்டதா?
எப்படியாவது ஆரியக் கட்டுப்பாட்டால் நமக்கு ஏற்பட்டிருக்கிற கொடுமையான இழிநிலை முட்டுக்கட்டை நிலை மாறி மேன்மை அடைய வேண்டும்.
ஆனால் எவ்வளவு காலமாக ஒன்றாக வாழ்ந்தும் கலந்திருந்தும்கூட ஒரு கூட்டத்தினர் இன்னமும் தங்கள் மொழி நடை உடை பாவனை ஆகியவைகளை மற்றவர்களிடமிருந்து வேறுபடுத்திக் காட்டியும் உயர்வு என்று கூறியும் வருவதைக் காண்கிறோம்.
சுருக்கமாகவும் சூட்சுமத்தைக் காட்டும் முறையிலும் கூறுவதானால் வர்ணாஸ்ரம தர்மத்தை ஆதரிப்பவர் ஆரியர் வர்ணாஸ்ரம தர்மம் கூடாது சமத்துவமே நிலவ வேண்டும் என்பவர்கள் திராவிடர் அதர்மம் கோருவோர் ஆரியர் சமதர்மம் கோருவோர் திராவிடர்.
அழுத்தம் என்னுடையது அண்ணாவின் இந்தக் கருத்துக்களில் மேற்கத்திய கருத்தாக்கங்களிலிருந்து விலகி விழும் இரண்டு விலகல்கள் கவனத்திற்குரியவை.
மேற்கத்திய சமூகத்தில் கட்டமைக்கப்பட்ட இனம் என்கிற கருத்தாக்கம் நிறம் மண்டையோட்டின் அளவு என்று மனித உடற்கூறுகளை அளவெடுத்து இரத்தக்கலப்பற்ற ஒரு சமூகமாக வரையறை செய்யப்பட்டது அனைவருக்கும் தெரியும்.
இங்கு திராவிட இனம் ஒரு வாழ்க்கை முறையை பண்பாட்டை ஒரு கற்பனையான எதிர்கால சமூகத்தை சாதிகள் ஒழிந்த ஒரு சமூகத்தை வைத்துக் கட்டப்படுவது கவனமாக குறித்துக் கொள்ளப்பட வேண்டியது.
திராவிடத் தேசியச் சொல்லாடல் ஆரியர் என்ற கட்டமைக்கப்பட்ட ஒரு குழுவிற்கு எதிராக திராவிடர் என்கிற ஒரு குழுவைக் கட்டமைத்தது.
திராவிட இயக்கச் சொல்லாடலின் பெரும்பகுதி அதில் அண்ணாவின் இந்த இடது சாய்வுச் சொல்லாடல் ஒரு சிறிய அத்தியாயம்தான் என்பதை சொல்லத் தேவையில்லை சில குறிப்பிட்டக் குழுக்களை பிற்படுத்தப்பட்ட சாதிகளை விளிப்பதாக அவர்களது நலன்களை முன்னிறுத்துவதாக இருந்தது.
இதில் நான் கவனத்திற்கு கொண்டு வர விரும்புவது இத்தகைய சொல்லாடலில் குழு அடையாளம் நீக்கம் செய்யப்பட்ட தனிமனிதன் என்கிற கருத்தாக்கம் காணாமல் போவதைத்தான்.
மேற்கத்திய முதலாளிய அரசியல் தத்துவம் மிகவும் கவனமாக கட்டமைத்த குடிமைப் பண்பாடு குடிமை அடையாளம் இவற்றிலிருந்து விலகி பல்வேறு குழுக்களையும் மறுவரையறை செய்து அவற்றின் இணைவாக ஒரு பெருங்குழுவை அரசியல் சமூகத்தைக் கட்டமைக்கிறது திராவிடத் தேசியம்.
மேற்கத்திய கோட்பாட்டுச் சட்டகத்தில் ஒரு விலகலை நிகழ்த்த விரும்புகிறவர்கள் கற்றுக் கொள்ள வேண்டிய ஒரு முக்கிய புள்ளியாக இது இருக்கும்.
இறுதியாக திராவிட இயக்கச் சொல்லாடலை ஒரு சாதி மத நீக்கச் சொல்லாடலாக எடுத்துக் கொள்வதை மறுப்பதற்கு அண்ணாவை மீண்டும் ஒருமுறை அழைத்து முடித்துக் கொள்ள விரும்புகிறேன்.
சேலம் மாநாட்டிற்குப் பிறகு திராவிடர் கழகத் தொடர்பிலிருந்து விலக ஆரம்பித்த ஜஸ்டிஸ் கட்சிப் பெருந்தலைவர்கள் வைத்த ஒரு குற்றச்சாட்டுக்கு எதிராக அண்ணா எழுதுகிறார் சுயமரியாதைக் கோட்பாடுகளை ஜஸ்டிஸ் கட்சியிலே புகுத்தி விடுகிறார்கள் பல மதத்தினர் பல ஜாதியினர் பல வைதிகர்கள் இருப்பார்கள் அனைவருக்கும் அரசியல் கட்சி பொதுவாக இருக்க வேண்டுமேயல்லாமல் மத விஷயத்திலே குறுக்கிட்டு பலரைக் கட்சியைவிட்டு விலகும்படி செய்யலாமா கட்சி பலவீனமடைந்துவிடாதா?
காரியம் கெட்டுவிடாதா என்று சிலர் கசிந்துருகுகின்றனர் அரசியலும் மதமும் கலப்பதா என்பதல்ல கேள்வி மதத்தால் நம்மை அரசியலிலே அடிமைப்படுத்தியிருக்கும் இழிநிலையைப் போக்கிக்கொள்ள ஆரியர் புகுத்தியிருக்கும் மதத்தை ஒழித்தாகவேண்டும் என்பதே கேள்வி.
மேற்கத்திய முதலாளிய அரசியல் தத்துவத்தின் சொல்லாடல் தன்னை குறிப்பான மத இன பிற குழுக்களின் சொல்லாடல்களிலிருந்து விலகிய தூய கோட்பாட்டுச் சொல்லாடலாக சுயவிளக்கம் செய்துகொள்கிற மாதிரியல்லாமல் மதத்தை அரசியல் கட்டுடைப்பிற்கு உள்ளாக்குகிற இந்தக் குறிப்பிட்ட திராவிடத் தேசியச் சொல்லாடலை ஒரு என்று சொல்வதில் தவறில்லை.
மேற்கத்திய முதலாளிய அரசியல் தத்துவத்தின் சொல்லாடல்களில் திராவிட இயக்கம் நிகழ்த்துகிற இந்த விலகல்களிலிருந்து தொடங்கி நாம் இன்று தலித் விடுதலை அரசியலை கட்டமைக்கலாம்.
சைவச் சார்பு பெரியாரின் தீவிர கருத்துக்கள் இவற்றுக்கிடையில் ஊடாடுகிற அண்ணாவின் கருத்து நிலைகளிலிருந்து எனது சாய்வுகளுக்கேற்ப அரசியல் தேர்வுகளுக்கேற்ப ஒன்றைத் தேர்வு செய்து நமது சமகால நோக்கங்களுக்கேற்ப உயிர்ப்பிப்பதே கட்டமைப்பதே இங்கு நான் செய்ய விழைவது.
அங்கும்கூட இந்த நிகழ்வுப்போக்கு முற்றிலும் நிறைவு பெற்றுவிடவில்லை என்றபோதிலும் ஒரு பரந்து விரிந்த அளவில் மொத்த சமூகங்களுமே இந்த அரசியல் சொல்லாடலுக்குள் இழுக்கப்பட்டுவிட்டன.
நமது சூழலில் இந்துமத பார்ப்பனிய சைவ வெள்ளாள மதிப்பீடுகள் ஒழுக்கங்களை மையமாக வைத்தே இந்தியத் தேசம் தமிழ்த் தேசம் போன்றவை கட்டமைக்கப்பட்டனபடுகின்றன என்பதும் தெளிவாகத் தெரிந்தவை.
இந்த ஆண்மைய முதலாளிய அரசியல் தத்துவத்தின் செல்வாக்கிலிருந்து கார்ல் மார்க்ஸ் உட்பட மார்க்சிய எழுத்துக்கள் விடுபட்டுவிடவில்லை.
நமது சூழலில் சரிசமமான சுதந்திரமான தனிநபர்களாக கருதிக்கொண்டு நடக்கக்கூடிய குடிமைப் பண்பாடு பொது வெளி மிகக் குறுகிய வெளியாகவே இருக்கக்கூடிய நிலையில் மேற்கத்திய சமூகங்களைப் போன்ற குடிமைப் பண்பாடுகள் பொது வெளி இங்கு எப்போதாவது திருப்திகரமாக கட்டமைக்கப்பட்டதா என்ற கேள்வி ஒருபுறம் இருக்கட்டும் சாதியப் படிநிலை வரிசைப்படியே மனிதர்களை இழிவானவர்களாகவும் உயர்வானவர்களாகவும் கருதவும் நடத்தவும் செய்கிற ஒரு பண்பாட்டுச் சூழலில் வர்க்கச் சொல்லாடல் எந்திரத்தனமாக பிரயோகிக்கப்படுவது குறித்துக் கொள்ளப்படவேண்டும்.
இந்துக்கள் என்பவர்கள் ஆதிக்கத்தில் இருந்து மீளுவதற்கு ஒரு அறிகுறி மொழி அவ்வளவில் தான் அதைக் கருத வேண்டும் ஆரியன் திராவிடன் என்பது கலந்து போய்விட்டது பிரிக்க முடியாதது ரத்தப் பரீட்சையாலும் வேறுபாடுத்த முடியாதது என்று சிலர் வாதாடலாம்.
இவற்றை நீக்கம் செய்யும் முயற்சிகளும்கூட மிகக் குறுகிய பரப்பில் அளவில் மிகவும் தற்காலிகமாகவே செவிசாய்க்கப்படுவது கவனத்திற்குரியது.
குவியும் பாராட்டுக்கள் புதிதாக பூப்பெய்திய சிறுமி... முட்டாள் தனமான சடங்குகளால் உயிரை விட்ட பரிதாபம்.. நடந்ததை நீங்களே பாருங்கள் இறுதிப் போரின்போது விடுதலைப் புலிகள் ஆயுதங்களை மறைத்து வைத்தார்கள் என்று சந்தேகித்த இடத்தில் இன்றைய தினம் அகழ்வுப் பணியில் ஈடுபட்ட ஸ்ரீலங்கா படைத்துறைக்கு அங்கிருந்துமண்ணைத் தவிர எதுவும் கிடைக்கப்பெறவில்லை என்று தகவல் கிடைத்துள்ளது.
புதுக்குடியிருப்பு அம்பலவன்பொக்கணைப் பாடசாலைக்கு முன்பாக இடம்பெற்ற குறித்த அகழ்வுப் பணியின்போது எதுவும் மீட்கப்படாததால் குறித்த அகழ்வுப் பணி தற்காலிகமாக இடை நிறுத்தப்பட்டுள்ளது.